5ί9Π3ΐυΓβ ΝοΙ 
νθπίίβς^.^ \ 



Οίφυΐψ ?ΐ9Πθϋ 6γ I 
ΤΙιβοάοΓΟδ Μουιηαρπδ 
ΘβΙθ: 2007.10.3)^9:47:20 
ΕΕ5Τ Γ 
Ρθ35θπ: δίβΠθο ΡϋΡ 
(θσι0θ()(1βι1) | 

ΙοοΒίΐοη: Α0τβ|5, ΕΙΙίπϊΚο 
Τ νρο0Γ3ίίο 


28459 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2053 

22 Οκτωβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Πολιτογράφηση Ομογενούς Αλλοδαπού ΓΕΩΡΓΙΑΔΗ 

ΕΥΣΤΡΑΤΙΟΥ του ΦΙΛΟΠΟΙΜΕΝΟΣ κ.λπ. 1 

Πολιτογράφηση Ομογενούς Αλλοδαπής ΜΠΙΖΜΠΙΚΗ 

ΣΤΕΦΑΝΙΑΣ του ΧΡΙΣΤΑΚΗ. 2 

Κατάργηση της Επιτροπής «Αρχαιολογικού, Μουσεια¬ 
κού και Ανασκαφικού Έργου Διρού». 3 

Έγκριση σύναψης συμβάσεων μίσθωσης έργου στον 

Αθλητικό Οργανισμό Δήμου Ηγουμενίτσας. 4 

Ορισμός μελών γνωμοδοτικής Επιτροπής άρθρου 8 
Δ.Κ.Κ. (ν. 3463/2006). 5 


Απαγορευτικά, περιοριστικά και λοιπά ρυθμιστικά 
μέτρα, στις χρήσεις και τη λειτουργία των έρ¬ 
γων αξιοποίησης υδατικών πόρων, με στόχο την 
προστασία και τη διαχείριση του υδατικού δυνα¬ 


μικού Ν. Κέρκυρας. 6 

Υπερωρίες Β' εξάμηνου για τους υπαλλήλους της 
Νομαρχιακής Αυτ/σης Αιτ/νίας που απασχολού¬ 
νται με ελέγχους που δεν εμπίπτουν στις διατά¬ 
ξεις του άρθρου 14 του ν. 3460/2006. 7 

Ανάκληση απόφασης που αφορά το αγρ/μα Ν. Μα- 
δύτου. 8 


ΑΠΟΦΑΣΕΙΣ 

(Ί) 

Πολιτογράφηση Ομογενούς Αλλοδαπού ΓΕΩΡΓΙΑΔΗ 
ΕΥΣΤΡΑΤΙΟΥ του ΦΙΛΟΠΟΙΜΕΝΟΣ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την υπ’ αριθμ. Φ. 102284/46352/10.10.2007 απόφα¬ 
ση του Υφυπουργού Εσωτερικών, γίνεται δεκτή η από 
19.9.2003 αίτηση πολιτογράφησης του ομογενούς αλ¬ 
λοδαπού ΓΕΩΡΓΙΑΔΗ ΕΥΣΤΡΑΤΙΟΥ του ΦΙΛΟΠΟΙΜΕΝΟΣ, 
για την απόκτηση της ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 

-♦- , ( 2 ) 

Πολιτογράφηση Ομογενούς Αλλοδαπής ΜΠΙΖΜΠΙΚΗ 

ΣΤΕΦΑΝΙΑΣ του ΧΡΙΣΤΑΚΗ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την υπ’ αριθμ. Φ. 101830/53485/10.10.2007 απόφα¬ 
ση του Υφυπουργού Εσωτερικών, γίνεται δεκτή η από 


25.9.2002 αίτηση πολιτογράφησης της ομογενούς αλ¬ 
λοδαπής ΜΠΙΖΜΠΙΚΗ ΣΤΕΦΑΝΙΑΣ του ΧΡΙΣΤΑΚΗ για την 
απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. ΥΠΠΟ/ΔΙΟΙΚ/Α3/Φ.70/95420 (3) 

Κατάργηση της Επιτροπής «Αρχαιολογικού, Μουσεια¬ 
κού και Ανασκαφικού Έργου Διρού». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παραγρ. 1 του άρθρου 29 και της παραγρ. 6 του 
άρθρου 30 του ν. 2190/1994 «Σύσταση ανεξάρτητης αρ¬ 
χής για την επιλογή προσωπικού και ρύθμιση θεμάτων 
διοίκησης» (ΦΕΚ 28/Α/1994), όπως αντικαταστάθηκε από 
τις διατάξεις του άρθρου 10 του 3260/2004 «Ρυθμίσεις 
του συστήματος προσλήψεων και θεμάτων δημόσιας 
διοίκησης» (ΦΕΚ 151/Α/2004). 

β) Των άρθρων 1 και 7 του ν. 2021/1992 «Ταμείο Δια¬ 
χείρισης Πιστώσεων για την Εκτέλεση Αρχαιολογικών 
Έργων και άλλες διατάξεις» (ΦΕΚ36/Α/4.3.1992). 

2. Την υπ’ αριθμ. ΥΠΠΟ/ΓΝΟΣ/36453/14.7.2000 υπουρ¬ 
γική απόφαση που αφορά στη «Σύσταση Επιτροπών 
στο Υπουργείο Πολιτισμού» (ΦΕΚ 949/Β/31.7.2000), όπως 
τροποποιήθηκε με την Υ Π Π Ο/Δ IΟIΚ/Α3/Φ.70/526/5.1.2001 
(ΦΕΚ 4/Β/9.1.2001) όμοια πράξη. 

3. Την ομόφωνη γνωμοδότηση του Κεντρικού Αρχαιολο¬ 
γικού Συμβουλίου, όπως διατυπώθηκε κατά την υπ’ αριθμ. 
32/11.9.2007 συνεδρίασή του αποφασίζουμε: 

1. Καταργείται η Επιτροπή «Αρχαιολογικού, Μουσεια¬ 
κού και Ανασκαφικού Έργου Διρού» του Ταμείου Δια¬ 
χείρισης Πιστώσεων για την Εκτέλεση Αρχαιολογικών 
Έργων, η οποία συστάθηκε με την υπ’ αριθμ. ΥΠΠΟ/ΓΝΟΣ/ 
36453/14.7.2000 υπουργική απόφαση (ΦΕΚ 949/Β/31.7.2000), 
όπως τροποποιήθηκε με την υπ’ αριθμ. ΥΠΠΟ/ΔΙΟΙΚ/Α3/ 
Φ.70/526/5.1.2001 (ΦΕΚ 4/Β/9.1.2001) όμοια πράξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 901/7762 (4) 

Έγκριση σύναψης συμβάσεων μίσθωσης έργου στον 
Αθλητικό Οργανισμό Δήμου Ηγουμενίτσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1 .Τις διατάξεις του άρθρου 6 του ν. 2527/1997, όπως 
ισχύουν σήμερα. 

2. Την υπ’ αριθμ. ΔΙΠΠ/Φ ΕΓΚΡ.1/380/13697/27.7.2007 
απόφαση της Επιτροπής του άρθρου 2 παρ. 1 της ΠΥΣ 
33/2006 και την υπ’ αριθμ. 42764/6.8.2007 απόφαση κα¬ 
τανομής του Υπουργού Εσωτερικών, Δημ. Διοίκησης 
και Αποκέντρωσης, με τις οποίες εγκρίθηκαν συμβά¬ 
σεις μίσθωσης έργου στον Αθλητικό Οργανισμό Δήμου 
Ηγουμενίτσας, έως ένα (1) έτος. 

3. Το υπ’ αριθμ. 4118/8.8.2007 έγγραφο του Τμήματος 
προσωπικού ΟΤΑ του ΥΠΕΣΔΔΑ. 

4. Την υπ’ αριθμ. 5/5345/4.2.2005 εγκύκλιο του ΥΠΕΣΔΔΑ. 

5. Την υπ’ αριθμ. 2/2006 απόφαση του Διοικητικού Συμβου¬ 
λίου του Αθλητικού Οργανισμού Δήμου Ηγουμενίτσας. 

6. Τη βεβαίωση του πληρεξούσιου δικηγόρου, ότι οι 
εν λόγω συμβάσεις δύνανται να είναι γνήσιες συμβά¬ 
σεις έργου και δεν υποκρύπτουν εξαρτημένη εργασία, 
αποφασίζουμε: 

Εγκρίνουμε τη σύναψη τριών (3) συμβάσεων μίσθωσης 
έργου μεταξύ του Αθλητικού Οργανισμού Δήμου Ηγουμε¬ 
νίτσας και αντιστοίχων ατόμων με τις εξής ειδικότητες: 

ΠΕ Καθηγητής Φυσικής Αγωγής μία (1) σύμβαση 

ΥΕ Γενικών Καθηκόντων δυο (2) συμβάσεις. 

Οι ανωτέρω συμβάσεις μίσθωσης έργου αφορούν ερ¬ 
γασίες οι οποίες δεν ανάγονται στον κύκλο καθηκόντων 
των υπαλλήλων του οικείου φορέα. 

Η διάρκεια κάθε σύμβασης ορίζεται σε ένα έτος από 
την υπογραφή της. 

Το ετήσιο συνολικό ποσό αμοιβής των ανωτέρω ανέρ¬ 
χεται στο ποσό των 35.892,00 € και ανά ειδικότητα 
όπως στην υπ’ αριθμ. 12/2007 απόφαση του Διοικητικού 
Συμβουλίου ειδικότερα ορίζεται. 

Οι ανωτέρω συμβάσεις δεν υποκρύπτουν εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 24 Σεπτεμβρίου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 3308 (5) 

Ορισμός μελών γνωμοδοτικής Επιτροπής άρθρου 8 
Δ.Κ.Κ. (ν. 3463/2006). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Εχοντας υπόψη: 

1. Τις διατάξεις του άρθρου 8 Δ.Κ.Κ. (ν. 3463/2006). 

2. Τα υπ’ αριθμ. 1687/11.6.2007 και 148/27.9.2007 έγγρα¬ 
φα της Δ/νσης Β/βάθμιας Εκπαίδευσης και Τ.Ε.Δ.Κ. Ν. 
Λευκάδας, αντίστοιχα, αποφασίζουμε: 

Ορίζουμε μέλη της γνωμοδοτικής Επιτροπής για την 
ονομασία και μετονομασία συνοικιών, οδών και πλατει¬ 
ών, τους παρακάτω: 

1. Βουκελάτου Μαυρέττα αναπληρώτρια Προϊσταμένη 
της Δ/νσης Τοπ. Αυτ/σης και Διοίκησης Ν. Λευκάδας 
ως πρόεδρο. 


2. Κούρτη Γεώργιο, Δήμαρχο Σφακιωτών και Ζαβιτσά- 
νο Ευστάθιο Δήμαρχο Μεγανησίου, ως εκπροσώπους 
της ΤΕΔΚ Ν. Λευκάδας, με αναπληρωτές τους, αντίστοι¬ 
χα, τον Καρλή Κων/νο Δημοτικό Σύμβουλο Ελλομένου 
και Σκιαδά Ζωή Δημοτικό Σύμβουλο Λευκάδας. 

3. Κοψιδά Παρασκευή και Βρεττού Σοφία καθηγήτριες 
φιλόλογους της Β/μιας εκπαίδευσης με αναπληρώτριές 
τους, αντίστοιχα, την Αραβανή Ρουμπίνα και την Κο¬ 
λοκύθα Μαρία, επίσης καθηγητές φιλόλογους Β/μιας 
εκπαίδευσης. 

Γραμματέα της Επιτροπής ορίζουμε τον Ηλία Χάιδα 
και αναπληρώτριά του την Παπουτσοπούλου Ευαγγελία 
υπαλλήλους της Δ/νσης Τοπικής Αυτ/σης & Δ/σης Ν. 
Λευκάδας, κλάδου ΠΕ Διοικητικού. 

Έργο της Επιτροπής είναι η γνωμοδότηση για θέματα 
ονομασίας και μετονομασίας συνοικιών, οδών και πλα¬ 
τειών των ΟΤΑ Ν. Λευκάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 1 Οκτωβρίου 2007 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

-♦- 

Αριθμ. 9918 (6) 

Απαγορευτικά, περιοριστικά και λοιπά ρυθμιστικά μέτρα, 
στις χρήσεις και τη λειτουργία των έργων αξιοποίη¬ 
σης υδατικών πόρων, με στόχο την προστασία και τη 
διαχείριση του υδατικού δυναμικού Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τον ν. 2503/1997 «Διοίκηση, οργάνωση, στελέχωση 
της Περιφέρειας». 

2. Τον ν. 1650/1986 (ΦΕΚ 160/Α/16.10.1986) για την προ¬ 
στασία του περιβάλλοντος. 

3. Τον ν. 3199/2003 (ΦΕΚ 280/Α) «Προστασία και διαχεί¬ 
ριση των υδάτων - Εναρμόνιση με την οδηγία 2000/60/ 
ΕΚ του Ευρωπαϊκού Κοινοβουλίου και του Συμβουλίου 
της 23ης Οκτωβρίου 2000. 

4. Το π.δ. 60/1998 (ΦΕΚ 61Α) «Καθορισμός χωρικής αρ¬ 
μοδιότητας των Τμημάτων Διαχείρισης Υδατικών Πόρων 
της Περιφέρειας». 

5. Την υπ’ αριθμ. 43504/5.12.2005 κοινή υπουργική 
απόφαση (ΦΕΚ 1784/Β/2005) «Κατηγορίες αδειών χρήσης 
υδάτων και εκτέλεσης έργων αξιοποίησης τους, διαδικα¬ 
σία έκδοσης, περιεχόμενο και διάρκεια ισχύος αυτών». 

6. Την υπ’ αριθμ. 47630/16.11.2005 κοινή υπουργική 
απόφαση (ΦΕΚ Β/1688) «Διάρθρωση της Διεύθυνσης 
Υδάτων της Περιφέρειας». 

7. Το ν. 3010/2002 «Εναρμόνιση του ν. 1650/1986» με τις Οδη¬ 
γίες 97/11 ΕΕ και 96/61 ΕΕ, διαδικασία οριοθέτησης και ρυθμί¬ 
σεις θεμάτων για τα υδατορέματα και άλλες διατάξεις. 

8. Την υπ’ αριθμ. ΗΠ. 15393/2332/5.8.2002 (ΦΕΚ 1022/Β72002) 
κοινή υπουργική απόφαση «Κατάταξη δημόσιων και ιδιωτι¬ 
κών έργων και δραστηριοτήτων σε κατηγορίες». 

9. Την υπ’ αριθμ. ΗΠ.11014/703/Φ104/14.3.2003 (ΦΕΚ 332/ 
Β'/2003) κοινή υπουργική απόφαση «Διαδικασία Προκα¬ 
ταρκτικής Περιβαλλοντικής Εκτίμησης και Αξιολόγησης 
(Π.Π.Ε.Α.) καιΈγκρισης Περιβαλλοντικών Ορων (Ε.Π.Ο.)». 

10. Τις διατάξεις των άρθρων 11, 38 και 39 του 
ν.δ.3881/1958 «Περί Εγγείων Βελτιώσεων» και του άρθρου 
11 του ν.δ. 1277/1972 «Περί τροποποιήσεις και συμπληρώ¬ 
σεις του ν.δ. 3881/1958». 

11. Την υπ’ αριθμ. Φ16/6631/1.6.1989 (ΦΕΚ/Β/428) κοινή 
υπουργική απόφαση «Προσδιορισμός των κατώτατων 
και ανώτατων ορίων των αναγκαίων ποσοτήτων για την 
ορθολογική χρήση του νερού στην άρδευση». 

12. Την υπ’ αριθμ. Δ11/Φ16/8500/22.3.1991 (ΦΕΚ/Β/174 
και ΦΕΚ Β 299/1991) κοινή υπουργική απόφαση «Προσ¬ 
διορισμός των κατώτατων και ανώτατων ορίων των 
αναγκαίων ποσοτήτων για την ορθολογική χρήση του 
νερού στην ύδρευση». 

13. Την υπ’ αριθμ. 12668/8.4.2004 κανονιστική απόφαση 
του Νομάρχη Κέρκυρας, περί «απαγορευτικά, περιο¬ 
ριστικά και λοιπά ρυθμιστικά μέτρα για την προστα¬ 
σία του υδατικού δυναμικού του νομού Κέρκυρας από 
1.1.2004 μέχρι 31.12.2005». 

14. Τις προτάσεις χρηστών που προέκυψαν από την 
αποδελτίωση του ερωτηματολογίου. 

15. Τις εισηγήσεις: 

ί. υπ’ αριθμ. 19995/28.6.2007/Ν.Α. Κερκύρας / Δ/νση 
Αγροτικής Ανάπτυξης. 

ϋ. υπ’ αριθμ. ΔΥ/27.6.2007/ΠΙΝ/Δ/νση Δημοσίων Έρ¬ 
γων. 

16. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Τη λήψη και εφαρμογή των παρακάτω απαγορευτι¬ 
κών, περιοριστικών και λοιπών ρυθμιστικών μέτρων στη 
χρήση επιφανειακών, πηγαίων και υπόγειων υδατικών 
πόρων καθώς και στην εκτέλεση έργων αξιοποίησης 
τους, τα οποία αποσκοπούν στην προστασία και διατή¬ 
ρηση του υδατικού δυναμικού του Ν. Κέρκυρας. 

1. ΑΠΑΓΟΡΕΥΤΙΚΑ ΜΕΤΡΑ 

1.1. ΓΕΝΙΚΕΣ ΑΠΑΓΟΡΕΥΣΕΙΣ 

1. Απαγορεύεται η εκτέλεση νέων έργων υδροληψίας 
για οποιαδήποτε χρήση, στις υφαλμυρισμένες περιοχές 
του Νομού Κέρκυρας, όπως αναλύονται στην παράγρα¬ 
φο 6, καθώς και σε όσες περιοχές παρουσιαστούν εν¬ 
δείξεις υφαλμύρινσης κατά τη διάρκεια ισχύος αυτής 
της απόφασης. 

2. Απαγορεύεται η ανόρυξη νέων και η εκβάθυνση 
υφιστάμενων γεωτρήσεων σε όλες τις περιοχές του 
Νομού, όταν η απόσταση τους είναι μικρότερη των 
300 μέτρων από τη θαλάσσια ακτή. Η απόσταση αυτή 
μπορεί να αυξηθεί τόσο όσο κρίνεται αναγκαίο για 
την προστασία του υπόγειου υδροφόρου ορίζοντα. 
Η αύξηση της απόστασης θα καθορίζεται με υδρο- 
γεωλογική έκθεση με κύριο στόχο την αειφορία του 
υπό εκμετάλλευση υδροφόρου και σύμφωνα με όλα τα 
διαθέσιμα υδρολογικά και υδρογεωλογικά χαρακτηρι¬ 
στικά της περιοχής. 

3. Απαγορεύεται οποιαδήποτε εργασία υδροληψίας 
στις περιοχές που έχουν κηρυχθεί ή είναι υπό αναδασμό 
ή απαλλοτρίωση μέχρι την ολοκλήρωση των σχετικών 
διαδικασιών. 

4. Γύρω από κάθε Ιαματική πηγή ισχύουν οι διατάξεις 
του ν. 4844/1930, άρθρα 1 & 2. 

5. Απαγορεύεται το άνοιγμα νέων γεωτρήσεων και 
πηγαδιών σε όλες τις περιοχές του νομού, όταν η από¬ 
σταση από Αρχαιολογικούς χώρους είναι μικρότερη 
των ορίων που τίθενται από την οικεία Αρχαιολογική 
Υπηρεσία. 

6. Στις παρακάτω περιοχές του Νομού Κέρκυρας 
λόγω υφαλμύρινσης απαγορεύεται η έκδοση αδειών 
νέων έργων υδροληψίας και χρήσης νερού καθώς και η 
μεταβολή της υφιστάμενης κατάστασης στα ήδη υπάρ¬ 
χοντα έργα υδροληψίας, όπως εκβάθυνση, κατασκευή 


πλευρικών στοών και διεύρυνση. Επίσης απαγορεύεται 
η μεταβολή της χρήσης του νερού. 

ί. Στο τμήμα των Δήμων Παρελίων και Παλαιοκαστρι- 
τών που περικλείεται με τις παρακάτω οριοθετήσεις 
[σημεία (X, Ψ) σε ΕΓΣΑ 87]: [(133566, 4400153), (134236, 
4400501), (134851, 4400094), (136595, 4399004), (136377, 
4396222), (136686, 4395353), (136874, 4395200), (137826, 
4393145), (138419, 4393201), (138658, 4392848), (136864, 
4392143)]. 

ϋ. Σε ολόκληρο το τμήμα του Δήμου Θιναλίων που 
περικλείεται με τις παρακάτω οριοθετήσεις [σημεία 
(X, Ψ) σε ΕΓΣΑ 87]: [(141926, 4413452), (142233, 4412985), 
(142341, 4412822), (142951, 4412441), (143335, 4412097), 
(144394, 4411833), (145600, 4411761), (146607, 4411904), 
(147108, 4412153), (147865, 4412873)]. 

Στις παραπάνω περιοχές θα εξετάζονται μεμονωμέ¬ 
να τυχόν αιτήματα για αντικατάσταση υφιστάμενων 
νομίμων έργων. 

7. Απαγορεύεται η έκδοση αδειών νέων έργων υδρο¬ 
ληψίας και χρήσης νερού καθώς και η μεταβολή στη 
χρήση στις ακόλουθες περιπτώσεις: 

ί. Στις περιοχές των ΔΔ. Βιταλάδων, Κρητικών, Πα- 
λαιοχωρίου, Δραγωτινών και Σπαρτερών του Δήμου 
Λευκιμμαίων που υπάρχουν οι γεωτρήσεις της ΔΕΥΑ 
Δήμου Λευκιμμαίων και σε ακτίνα 1000 μ. από αυτές, 
ανεξαρτήτως από τη χρήση τους. 

ίί. Σε ακτίνα 500 μέτρων από τις υφιστάμενες νόμι¬ 
μες γεωτρήσεις των Ν.Π.Δ.Δ. ή Ν.Π.Ι.Δ. του Δημοσίου 
(Ο.Τ.Α., Τ.Ο.Ε.Β., Δ.Ε.Υ.Α. κ.λπ.). Συγκεκριμένα αυτές που 
βρίσκονται: 

- Στην περιοχή «Γαρδίκι» Δ.Δ. Αγίου Ματθαίου του 
Δήμου Μελιτειέων που υπάρχουν οι γεωτρήσεις της 
Δ.Ε.Υ.Α. Δήμου Κερκυραίων, της Δ.Ε.Υ.Α. Δήμου Με- 
λιτειέων καθώς από τις γεωτρήσεις που κατασκευ¬ 
άστηκαν για τις ανάγκες του αρδευτικού έργου από 
την πρώην Υ.Ε.Β. 

- Στην περιοχή «Χρυσηίδα» του ΔΔ. Κυνοπιαστών του 
Δήμου Αχίλλειων που βρίσκεται η πηγή και οι γεωτρή¬ 
σεις της ΔΕΥΑ Κερκυραίων καθώς και οι γεωτρήσεις 
της ΔΕΥΑ Αχίλλειων. 

- Στην περιοχή Νεοχωρακίου Δ.Δ. Αργυράδων του 
Δήμου Κορισσίων που βρίσκεται η πηγή «Νεοχωράκι» 
κα οι γεωτρήσεις του Συνδέσμου'Υδρευσης Κοινοτήτων 
Λευκίμμης και του Δήμου Κορισσίων. 

- Στις περιοχές Αγίων Δούλων, Αγράφων, Ξανθάτων, 
Δουκάδων που υπάρχουν αρδευτικές γεωτρήσεις της 
πρώην Υ.Ε.Β. ή των Τ.Ο.Ε.Β. με συντεταγμένες (Χ,Ψ): 
(138994, 44089035), (137872, 4409874), (134300, 4409874), 
(134077, 4409156), (137003, 4408509), (136352, 4408544), 
(136416, 4408512), (136910, 4408654), (136836, 4408048), 
(145946, 4377666), (145997, 4377586), (135743, 4402615), 
(134124, 4402540), (134124, 4400949). 

ίϋ. Στις περιοχές που υπάρχουν πηγές το νερό των 
οποίων εκμεταλλεύονται οι Ο.Τ.Α. καθώς και τα αρ¬ 
δευτικά έργα των Τ.Ο.Ε.Β. και σε απόσταση 500 μέτρα 
από αυτές. 

ίν. Στις περιοχές που υπάρχουν γεωτρήσεις των 
Ο.Τ.Α. (εκτός από τις περιπτώσεις των υποπαραγρά- 
φων ί, ϋ) και σε απόσταση 300 μέτρων απ’ αυτές καθώς 
και πηγάδια των Ο.Τ.Α. και σε απόσταση 100 μέτρων 
από αυτά. 

ν. Στις περιοχές που οι ανάγκες για διάφορες χρή¬ 
σεις εξυπηρετούνται ή μπορούν να εξυπηρετηθούν από 
συλλογικό δίκτυο υδρευτικό (Ο.Τ.Α., Δ.Ε.Υ.Α., Συνδέσμους 
Ύδρευσης) ή αρδευτικό δίκτυο (Τ.Ο.Ε.Β.). 

Η τυχόν μη λειτουργία (αδυναμία ικανοποίησης των 
αναγκών από τα κατάλληλα για κάθε χρήση δίκτυα 
υδροληψίας) των έργων υδροληψίας των Ο.Τ.Α., των 
Τ.Ο.Ε.Β. κλπ. θα αποδεικνύεται με βεβαίωση των ιδίων 
των Ο.Τ.Α., των Ν.Π.Δ.Δ. και των Ν.Π.Ι.Δ. (Δ.Ε.Υ.Α.). 

1.2. ΛΟΙΠΕΣ ΑΠΑΓΟΡΕΥΣΕΙΣ 

1. Απαγορεύεται η απόρριψη των μη βιολογημένων 
απόβλητων των ελαιοτριβείων σε χείμαρρους, ποτάμια 
και παντός είδους επιφανειακά σώματα νερού. 

2. Απαγορεύεται η απόρριψη υγρών αποβλήτων στο 
περιβάλλον χωρίς τις απαιτούμενες, κατά περίπτωση 
και την ισχύουσα νομοθεσία εγκρίσεις. 

Στους παραβάτες επιβάλλονται οι κυρώσεις που προ- 
βλέπονται με βάση τα άρθρα 13 και 14 του ν. 3199/2003. 

Οι παραπάνω απαγορεύσεις κεφάλαια 1.1,1.2, ισχύουν 
για κάθε χρήση εκτός από τις περιπτώσεις που αναλύ¬ 
ονται στο κεφάλαιο 2. Γ για την ύδρευση. 

2. ΠΕΡΙΟΡΙΣΤΙΚΑ ΜΕΤΡΑ 

Επιτρέπεται στις περιοχές που δεν ισχύουν απαγορευ¬ 
τικά μέτρα η έκδοση αδειών νέων έργων υδροληψίας 
και αδειών χρήσης νερού. Ακόμη η εκβάθυνση και ο 
καθαρισμός νόμιμα υφιστάμενων γεωτρήσεων και πη- 
γαδιών για κάθε χρήση (ύδρευση, αγροτική, βιομηχανική, 
κ.ά.), μόνο κατόπιν άδειας η οποία θα εκδίδεται από την 
Δ/νση Υδάτων ΠΙΝ, με τους παρακάτω όρους, προϋπο¬ 
θέσεις και περιορισμούς: 

Α. ΓΕΝΙΚΟΙ ΠΕΡΙΟΡΙΣΜΟΙ 

1/Ολα τα έργα υδροληψίας (γεωτρήσεις και πηγάδια) 
για τα οποία χορηγείται άδεια θα ανοίγονται σε από¬ 
σταση μεγαλύτερη: 

1.1. Των 5 μέτρων από τα όρια γειτονικών ιδιοκτησιών. 

1.2. Των 20 μέτρων από την όχθη δημοσίων ρεμάτων, 
χειμάρρων και ποταμών. 

1.3. Των 10 μέτρων από την οικοδομική γραμμή στους 
αστικούς δρόμους. 

1.4. Για περιοχές εκτός εγκεκριμένου σχεδίου πόλης 
και εκτός ορίων οικισμών: 

α) Από τον άξονα οδού του Δευτερεύοντος Εθνικού 
Οδικού Δικτύου 45 μέτρα και όχι λιγότερο των 30 μέ¬ 
τρων από το όριο αυτής. 

β) Από τον άξονα οδού του Τριτεύοντος Εθνικού Οδι¬ 
κού Δικτύου 30 μέτρα. 

γ) Από τον άξονα οδού του Πρωτεύοντος Επαρχιακού 
Οδικού Δικτύου 20 μέτρα. 

δ) Από τον άξονα οδού του Δευτερεύοντος Επαρχι¬ 
ακού Οδικού Δικτύου και σε ολόκληρο το Δημοτικό ή 
Κοινοτικό Οδικό Δίκτυο 15 μέτρα. 

ε) Από το όριο αγροτικής οδού 5 μέτρα. 

1.5. Για περιοχές που βρίσκονται εντός ορίων οικι¬ 
σμών: 

α) Από τον άξονα οδού του Δευτερεύοντος Εθνικού 
Οδικού Δικτύου 15 μέτρα. 

β) Από τον άξονα οδού του Τριτεύοντος Εθνικού Οδι¬ 
κού Δικτύου 10 μέτρα. 

γ) Από το όριο οδού του Πρωτεύοντος Επαρχιακού 
Οδικού Δικτύου 10 μέτρα. 

δ) Από το όριο οδού του Δευτερεύοντος Επαρχιακού 
Οδικού Δίκτυο 3 μέτρα. 

ε) Από το όριο οδού του Κύριου Δημοτικού ή Κοινο¬ 
τικού Οδικού Δικτύου 3 μέτρα. 

στ) Από το όριο οδού Δημοτικού ή Κοινοτικού Οδικού 
Δικτύου που δεν είναι χαρακτηρισμένο καθώς και από 
το όριο αγροτικής οδού 2,5 μέτρα. 


2. Ελάχιστες αποστάσεις μεταξύ έργων υδροληψίας. 

2.1. Για νέο έργο υδροληψίας διαμέτρου τελικής σω¬ 
λήνωσης μεγαλύτερης ή ίσης των οκτώ (8) ιντσών, 120 
μέτρα από γεώτρηση. 

2.2. Για νέο έργο υδροληψίας διαμέτρου τελικής σω¬ 
λήνωσης μεταξύ έξι (6) και οκτώ (8) ιντσών, 100 μέτρα 
από γεώτρηση. 

2.3. Για νέο έργο υδροληψίας διαμέτρου τελικής σω¬ 
λήνωσης μικρότερης ή ίσης των έξι (6) ιντσών, 80 μέτρα 
από γεώτρηση. 

2.4. Ελάχιστη απόσταση μεταξύ γεώτρησης- πηγαδιού 
40 μέτρα, με την προϋπόθεση ότι τα πρώτα δέκα μέτρα 
της γεώτρησης (από την επιφάνεια) θα κατασκευαστούν 
με τυφλή τελική σωλήνωση. 

2.5. Ελάχιστη απόσταση ιδιωτικών έργων υδροληψίας 
από φυσικές πηγές 80 μέτρα ανάντη της πηγής και 40 
μέτρα κατάντη αυτής. 

Οι παραπάνω αποστάσεις θα λαμβάνονται υπόψη μόνο 
από αποδεδειγμένα νόμιμα έργα υδροληψίας. 

3. Ελάχιστες αποστάσεις μεταξύ έργων υδροληψί¬ 
ας και νεκροταφείων, χώρων διάθεσης αποβλήτων, 
αιγιαλού κλπ. 

3.1. Η ελάχιστη απόσταση για την ανόρυξη έργων 
υδροληψίας από χώρους κοιμητηρίων, χώρους διάθεσης 
αποβλήτων, χωματερές κλπ. είναι 150 μέτρα. Η απόστα¬ 
ση αυτή δύναται να είναι ακόμη μεγαλύτερη εάν αυτό 
αποδεικνύεται από σχετική υδρογεωλογική μελέτη. 

3.2. Η απόσταση έργου υδροληψίας από τα ποτάμια, 
ρέματα, λίμνες και τη θάλασσα είναι αυτή που ορίζεται 
κάθε φορά από τις ισχύουσες πολεοδομικές διατάξεις 
για ανέγερση κτηρίων. 

3.3. Η απόσταση έργου υδροληψίας από αρδευτικό ή 
στραγγιστικό δίκτυο είναι 15 μέτρα. 

Β. ΑΓΡΟΤΙΚΗ ΧΡΗΣΗ 

1. Ελάχιστη απαιτούμενη αρδευόμενη έκταση για την 
ανόρυξη αρδευτικών έργων υδροληψίας. 

1.1. Για την ανόρυξη γεώτρησης τελικής σωλήνωσης 
μέχρι έξι ίντσες (6") απαιτείται ελάχιστη αρδευόμενη 
ιδιόκτητη έκταση μεγαλύτερη του ενός (1) στρέμμα¬ 
τος. 

1.2. Για την ανόρυξη γεώτρησης τελικής σωλήνωσης 
μέχρι οκτώ ιντσών (8") απαιτείται ελάχιστη αρδευό¬ 
μενη ιδιόκτητη έκταση μεγαλύτερη των τεσσάρων (4) 
στρεμμάτων. 

1.3. Γ ια την ανόρυξη πηγαδιού απαιτείται ελάχιστη 
αρδευόμενη ιδιόκτητη έκταση μεγαλύτερη του ενός 
(1/2) στρέμματος. 

1.4. Η έκταση αυτή μπορεί να είναι είτε ιδιόκτητη, είτε 
μισθωμένη για τουλάχιστον 10 έτη. Η μίσθωση αυτή 
πρέπει να αποδεικνύεται με μισθωτήριο συμβόλαιο θε¬ 
ωρημένο από την οικεία ΔΟΥ. 

1.5. Ο χρήστης της έκτασης μπορεί να είναι ένας ή 
περισσότεροι (κοινή αίτηση). 

2. Γ ια ανάγκες σε νερό μέχρι 100 μ3/24ωρο η τελική 
σωλήνωση της γεώτρησης θα έχει διάμετρο μέχρι έξι 
ίντσες (6"). 

3. Στην περίπτωση που οι ενδιαφερόμενοι έχουν νό¬ 
μιμο έργο υδροληψίας και αποδεδειγμένα μετά από 
δοκιμαστική άντληση, βεβαιωμένη από γεωλόγο του 
Δημοσίου ή Ν.Π.Δ.Δ., η παροχή του δεν καλύπτει τις 
πραγματικές ανάγκες του σύμφωνα με την κείμενη νο¬ 
μοθεσία, τότε επιτρέπεται η ανόρυξη ενός νέου έργου 
υδροληψίας κατόπιν αδείας με παροχή εκμετάλλευ¬ 
σης τέτοια η οποία θα συμπληρώνει την παροχή των 
πραγματικών αναγκών του. Η θέση του νέου έργου 

υδροληψίας δε θα λαμβάνεται υπόψη για την ανόρυξη 
γειτονικών έργων υδροληψίας. Η θέση του συμπληρω¬ 
ματικού έργου υδροληψίας θα απέχει τις αποστάσεις 
που προβλέπονται σαν ένα νέο έργο από τα γειτονικά 
έργα υδροληψίας. 

4. Κατά την ομαδοποίηση χωραφιών, προκειμένου να 
εκδοθεί άδεια χρήσης νερού - εκτέλεσης έργου, θα 
συμπεριλαμβάνονται ολόκληρα τα αγροτεμάχια και όχι 
τμήματα αυτών, είτε πρόκειται για ιδιόκτητα είτε για 
μισθωμένα. 

5. Για τις περιπτώσεις ανόρυξης γεώτρησης κτηνοτρο- 
φικής χρήσης, ο δικαιούχος θα πρέπει επιπλέον να έχει 
στην κατοχή του τουλάχιστον έξι (6) Μονάδες Ζωικού 
κεφαλαίου. 

6. Στην περίπτωση που η υδροληψία πρόκειται να εξυ¬ 
πηρετήσει έργο ή δραστηριότητα για το οποίο απαιτείται 
ξεχωριστή Μελέτη Περιβαλλοντικών Επιπτώσεων, στην 
ίδια ΜΠΕ θα συμπεριλαμβάνεται και η υδροληψία χωρίς 
να υποβάλλεται ξεχωριστή ΜΠΕ για την υδροληψία. 

Γ. ΥΔΡΕΥΣΗ 

Δεν ισχύουν τα απαγορευτικά και περιοριστικά μέτρα 
που περιλαμβάνονται στα άρθρα 1,2, σε περιπτώσεις 
αποκλειστικά και μόνον έργων υδροληψίας για υδρευ- 
τικούς σκοπούς, εφόσον πρόκειται για κάλυψη πραγμα¬ 
τικών οικιακών αναγκών και συντρέχουν οι παρακάτω 
λόγοι: 

ί. Η αντλούμενη ποσότητα δεν ξεπερνά το 1 κυβικό 
μέτρο ημερησίως. 

μ. Δεν υπάρχει υδρευτικό δίκτυο που να εξυπηρετεί τις 
ανάγκες αυτές και αποδεδειγμένα ο Δήμος δεν μπορεί 
να τις καλύψει. 

μι. Η χρήση αυτή δεν επεκτείνεται οπωσδήποτε σε 
παραγωγικές δραστηριότητες για διάθεση ή εκμετάλ¬ 
λευση προϊόντων ή υπηρεσιών. 

Το έργο θα εκτελείται στη μεγαλύτερη δυνατή από¬ 
σταση από τις υφιστάμενες γειτονικές υδροληψίες, η 
οποία δεν μπορεί να είναι μικρότερη των 50 μέτρων. 
Όταν λόγω έλλειψης χώρου ή των υφιστάμενων υδρο¬ 
γεωλογιών συνθηκών δεν είναι δυνατή η τήρηση της 
ανωτέρω αποστάσεως, αυτή μπορεί να μειωθεί όχι λι¬ 
γότερο από 30 μέτρα, ύστερα από εισήγηση της Δ/νσης 
Υδάτων της Π.Ι.Ν. 

Γ ια την εξέταση αίτησης για εκτέλεση υδροληπτικού 
έργου για την κάλυψη υδρευτικών αναγκών τίθεται σαν 
απαραίτητη προϋπόθεση η νομιμότητα του κτιρίου που 
θα υδροδοτηθεί. 

3. ΡΥΘΜΙΣΤΙΚΑ ΘΕΜΑΤΑ 

1. ΕΚΒΑΘΥΝΣΗ ΓΕΩΤΡΗΣΕΩΝ ΚΑΙ ΠΗΓΑΔΙΩΝ 

Η εκβάθυνση θεωρείται και αντιμετωπίζεται σαν νέο 
έργο ως προς την περιβαλλοντική αδειοδότηση. Επι¬ 
τρέπεται η εκβάθυνση νόμιμα υφιστάμενων γεωτρή¬ 
σεων και πηγαδιών στις περιοχές του Νομού που δεν 
ισχύουν απαγορευτικά μέτρα με την προϋπόθεση ότι η 
υδροληψία που θα εκβαθυνθεί βρίσκεται σε απόσταση 
τουλάχιστον 300πι από υδροληψίες Ο.Τ.Α. και από τον 
αιγιαλό, μόνο κατόπιν αίτησης των ενδιαφερομένων και 
τη χορήγηση σχετικής άδειας. 

2. ΑΝΤΙΚΑΤΑΣΤΑΣΗ ΚΑΙ ΚΑΘΑΡΙΣΜΟΣ ΓΕΩΤΡΗΣΕΩΝ 
ΚΑΙ ΠΗΓΑΔΙΩΝ 

Επιτρέπεται η αντικατάσταση και ο καθαρισμός νόμι¬ 
μα υφιστάμενων γεωτρήσεων και πηγαδιών σε όλες τις 
περιοχές του Νομού, εκτός των περιοχών όπου ισχύουν 
απαγορευτικά μέτρα, μόνο κατόπιν άδειας της Δ/νσης 
Υδάτων της ΠΙΝ. Η αντικατάσταση των έργων θα γίνεται, 
με τους εξής όρους: 


2.1 Ο ενδιαφερόμενος δηλώνει υπεύθυνα σύμφωνα με 
το ν. 1599/1986 τα πλήρη στοιχεία της παλαιός γεώτρη¬ 
σης ή πηγαδιού για τα νομίμως υφιστάμενα έργα που 
στερούνται άδειας ή προσκομίζει φωτοαντίγραφο της 
άδειας του έργου εφόσον αυτή έχει εκδοθεί. Επιπλέον 
προσκομίζει έκθεση από αρμόδιο μελετητή για την ανά¬ 
γκη της αντικατάστασης του υφιστάμενου έργου. 

2.2 Διαπιστώνεται από την Δ/νση Υδάτων της ΠΙΝ 
ότι η υφιστάμενη γεώτρηση ή πηγάδι δεν εξυπηρετεί 
πλέον τις ανάγκες του φορέα ή προσώπου που έχει τη 
χρήση του νερού. 

2.3 Η θέση ανοίγματος της νέας γεώτρησης ή πηγα¬ 
διού είναι σε απόσταση το πολύ 20 μέτρων γύρω από 
τη θέση του υφιστάμενου υδροληπτικού έργου. 

2.4 Η θέση της νέας υδροληψίας να καλύπτει τους 
περιορισμούς του κεφαλαίου 2. 

2.5 Η αντικατάσταση υφιστάμενων υδροληψιών επιτρέ¬ 
πεται αν το αίτημα αφορά την κάλυψη αποκλειστικά και 
μόνο ατομικών και οικογενειακών υδρευτικών αναγκών, 
ενώ αν το αίτημα αφορά αρδευτικές και άλλες χρήσεις 
τέτοια άδεια μπορεί να χορηγηθεί μόνο εφ’ όσον η θέση 
του έργου υδροληψίας καλύπτει τους περιορισμούς του 
κεφαλαίου 2.Β. 

2.6 Υπάρχουν οπωσδήποτε τα ίδια τεχνικά χαρακτη¬ 
ριστικά στη νέα γεώτρηση ή πηγάδι με αυτά του αντι¬ 
καθιστάμενου έργου (διάμετρος, βάθος, κλπ.) εκτός αν 
άλλως καθορίσει αιτιολογημένα η υπηρεσία, στην άδεια 
που θα εκδοθεί. 

2.7 Ο ενδιαφερόμενος υποχρεούται να καταστρέψει 
την παλαιά υδροληψία αμέσως μετά την επιτυχή ανόρυ¬ 
ξη και λειτουργία της νέας. Η καταστροφή της παλαιός 
υδροληψίας θα γίνεται με δαπάνη των ενδιαφερομένων 
και θα διαπιστώνεται από την Υπηρεσία μετά από επι¬ 
τόπιο έλεγχο. Οι προς καταστροφή γεωτρήσεις δεν 
λαμβάνονται υπόψη στον καθορισμό νέων θέσεων γε¬ 
ωτρήσεων ή πηγαδιών. 

2.8 Δε θα χορηγείται άδεια αντικατάστασης στις πε¬ 
ριοχές που τελούν υπό απαγόρευση καθώς και στις 
περιπτώσεις όπου κρίνεται ότι η δυνατότητα της υπάρ- 
χουσας υδροληψίας καλύπτει τις ανάγκες της ιδιοκτη¬ 
σίας. 

2.9 Δε θα χορηγείται άδεια αντικατάστασης ξηρο- 
πήγαδου. 

3. ΠΑΡΑΤΑΣΗ ΕΚΤΕΛΕΣΗΣ ΕΡΓΟΥ 

Η παράταση εκδίδεται σε περίπτωση που ο ενδιαφε¬ 
ρόμενος αδυνατεί να εκτελέσει το έργο στην προθεσμία 
που αναφέρεται στη σχετική απόφαση χορήγησης της 
Αδειας, εφόσον υποβάλλει σχετική αίτηση προς την 
αρμόδια υπηρεσία, πριν εκπνεύσει η προθεσμία αυτή. 

Η παράταση που θα χορηγηθεί, δεν πρέπει να υπερ¬ 
βαίνει το χρονικό διάστημα της αρχικής προθεσμίας. 
Αν ο ενδιαφερόμενος δεν ολοκληρώσει το έργο ούτε 
στο χρονικό διάστημα της παράτασης, η άδεια παύει 
να ισχύει και ο ενδιαφερόμενος είναι υποχρεωμένος 
να επανέλθει με νέα αίτηση. Η μέγιστη διάρκεια των 
αδειών εκτέλεσης έργων αξιοποίησης υδατικών πόρων, 
θα είναι αυτή των 8 μηνών από την ημερομηνία έκδοσης 
της άδειας και δύναται να παραταθεί με τη διαδικασία 
που περιγράφηκε παραπάνω. 

4. ΛΟΙΠΑ ΡΥΘΜΙΣΤΙΚΑ ΜΕΤΡΑ 

4.1 Ο χρήστης υποχρεούται να παρέχει οποιαδήποτε 
διευκόλυνση στα αρμόδια όργανα για τον έλεγχο της 
τήρησης των όρων της άδειας, καθώς και την παρο¬ 
χή άλλων στοιχείων που κρίνονται απαραίτητα για το 
σκοπό αυτό. 




28464 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4.2 Ο ιδιοκτήτης υποχρεούται να λαμβάνει όλα τα 
απαραίτητα μέτρα ασφαλείας κατά περίπτωση, ώστε 
να μην υπάρχει κίνδυνος πρόκλησης οποιουδήποτε 
ατυχήματος. 

4.3 Όλοι οι χρήστες νερού που είναι εφοδιασμένοι ή 
θα εφοδιαστούν με άδεια χρήσης νερού για κάθε χρή¬ 
ση υποχρεούνται στην τοποθέτηση υδρομετρητή στην 
κεφαλή του αντλητικού συγκροτήματος για έλεγχο της 
κατανάλωσης νερού. 

4.4 Δεν επιτρέπεται η ανεξέλεγκτη χρήση νερού για 
άρδευση πέραν από τις πραγματικές ανάγκες των καλ¬ 
λιεργειών (λιμνάζει και ρέει το νερό στην αρδευόμενη 
επιφάνεια). 

4.5 Δεν επιτρέπεται η διαβροχή των οδοστρωμάτων 
όλων των οδών από την λειτουργία των εκτοξευτών 
νερού κατά την άρδευση παρόδιων αγροτεμαχίων, για 
τον κίνδυνο πρόκλησης ατυχημάτων στα διερχόμενα 
οχήματα. 

4.6 Το πλεονάζον υπόλοιπο νερού γεώτρησης ή άλ¬ 
λου έργου υδροληψίας, μετά την κάλυψη των πραγμα¬ 
τικών αναγκών του χρήστη όπως αυτές αναφέρονται 
στη χορηγηθείσα άδεια, διατηρείται σε εφεδρεία και 
μπορεί να αποδοθεί σε άλλες χρήσεις από την αρμόδια 
Υπηρεσία. 

4.7 Δεν επιτρέπεται η κατανάλωση νερού που υπερ¬ 
βαίνει τις ανάγκες που προσδιορίζονται στην υπ’ αρ. 
Δ11/Φ16/850 0/22.3.1991 (ΦΕΚ Β 174 και ΦΕΚ Β 299/1991) 
κοινή απόφαση Υπουργών «Προσδιορισμός κατώτατων 
και ανώτατων ορίων των αναγκαίων ποσοτήτων για 
την ορθολογική χρήση του νερού στην άρδευση» και 
στην υπ’ αριθμ. Φ16/8500/22.3.1991 (ΦΕΚ/Β/174) κοινή 
υπουργική απόφαση «Προσδιορισμός των κατώτατων 
και ανώτατων ορίων των αναγκαίων ποσοτήτων για την 
ορθολογική χρήση του νερού στην ύδρευση». 

4.8 Ο ιδιοκτήτης που εκτέλεσε τη γεώτρηση μετά το 
πέρας αυτής υποχρεούται να παραδώσει, στην Υπηρεσία 
που εξέδωσε την Αδεια, Δελτίο - Σκαρίφημα ή έκθεση 
αποτελεσμάτων της γεώτρησης (διάμετρος, βάθος) και 
τα στοιχεία εκμετάλλευσης (παροχή - στάθμη ηρεμίας 
- στάθμη άντλησης κ.λπ.), υπογεγραμμένα από αρμόδιο 
Μελετητή και να δηλώνει αν θα προχωρήσει σε έκδοση 
άδειας χρήσης ή σε σφράγιση της γεώτρησης. 

4.9 Ο δικαιούχος υποχρεούται να καταθέσει εγγράφως 
στην Δ/νση Υδάτων της ΠΙΝ, τουλάχιστον 7 ημέρες νω¬ 
ρίτερα από την έναρξη των εργασιών της ανόρυξης της 
γεώτρησης, ώστε η υπηρεσία, αν το κρίνει απαραίτητο, 
να παρακολουθήσει τις εργασίες αυτές. 

4.10 Για την έκδοση άδειας κατασκευής υδροληπτικού 
έργου για κάλυψη Βιομηχανικών αναγκών και αναγκών 
Αναψυχής οι ενδιαφερόμενοι θα πρέπει να προσκομί¬ 
σουν βεβαίωση για τη μη δυνατή υδροδότησή τους από 
Δημοτικό ή Κοινοτικό υδρευτικό δίκτυο. 

4.11 Ο δικαιούχος άδειας εκτέλεσης έργου αξιοποίησης 
υδατικών πόρων, μετά την εκτέλεση του έργου, υπο- 
χρεούται να προβαίνει στην έκδοση της άδειας χρήσης 
νερού. Η χρήση του νερού χωρίς την προβλεπόμενη άδεια 
χαρακτηρίζεται παράνομη και επιβάλλονται οι κατά το 
νόμο κυρώσεις. 

4.12 Στη χορήγηση αδειών ανόρυξης γεωτρήσεων ή 
πηγαδιών ή χρήσης επιφανειακών νερών απόλυτη προ¬ 
τεραιότητα έχουν οι συλλογικοί φορείς. (Δήμοι, Σύνδε¬ 
σμοι, ΤΟΕΒ, Αγροτικοί συνεταιρισμοί / ενώσεις). 

4.13 Τα έργα αξιοποίησης υδατικών πόρων (γεωτρή¬ 
σεις, πηγάδια, λιμνοδεξαμενές κλπ) δεν ηλεκτροδοτού¬ 
νται χωρίς την απαιτούμενη άδεια χρήσης νερού. 


4.14 Οι ιδιοκτήτες - νομείς υδροληψιών υποχρεού- 
νται να βοηθούν την παρακολούθηση και διεξαγωγή 
υδρομετρήσεων από Ερευνητικούς, Δημόσιους, Πανεπι¬ 
στημιακούς φορείς για την εξυπηρέτηση ερευνητικών 
προγραμμάτων. 

4.15 Εάν δεν έχει την απαιτούμενη ιδιόκτητη έκταση, 
μπορεί ο ενδιαφερόμενος να νοικιάσει άλλη έκταση για 
δέκα (10) χρόνια. Η ενοικίαση αυτή πρέπει να αποδει- 
κνύεται με μισθωτήριο συμβόλαιο θεωρημένο από την 
οικεία ΔΟΥ. Ο χρήστης της έκτασης μπορεί να είναι 
ένας ή περισσότεροι (κοινή έκταση). 

5. ΠΑΡΑΚΟΛΟΥΘΗΣΗ ΚΑΙ ΕΛΕΓΧΟΣ ΕΦΑΡΜΟΓΗΣ ΤΩΝ 
ΚΑΝΟΝΩΝ 

5.1. Σε φυσικά ή νομικά πρόσωπα που ρυπαίνουν ή 
υποβαθμίζουν με άλλον τρόπο τα ύδατα ή παραβαίνουν 
τις διατάξεις του ν. 3199/2003 ή των κανονιστικών πρά¬ 
ξεων που εκδίδονται κατ’ εξουσιοδότησή του καθώς και 
σε όποιον ασκεί δραστηριότητα ή επιχείρηση ή χρήση 
νερού ή εκτέλεση έργου αξιοποίησης υδατικών πόρων, 
χωρίς την απαιτούμενη άδεια ή έγκριση, επιβάλλονται οι 
διοικητικές κυρώσεις του άρθρου 13 του ν. 3199/2003. 

5.2. Οι κάτοχοι των αδειών είναι υπεύθυνοι για την 
τήρηση των όρων. 

5.3. Ο έλεγχος και η τήρηση των όρων των αδειών 
που εκδίδονται σύμφωνα με τους όρους της παρούσης 
καθώς και η επιβολή των κυρώσεων ασκείται από την 
αρμόδια Δ/νση Υδάτων της Περιφέρειας Ιονίων Νήσων, 
όπως ορίζει το άρθρο 13 παρ. 2 του ν. 3199/2003. 

6. ΚΑΤΑΡΓΟΥΜΕΝΕΣ ΑΠΟΦΑΣΕΙΣ 

Κάθε απόφαση μας που αντιβαίνει στις διατάξεις της 
παρούσας απόφασης ή ανάγεται σε θέματα που ρυθ¬ 
μίζονται ειδικά από αυτή καταργείται από την έναρξη 
ισχύος της. 

7. ΔΙΚΑΙΟΛΟΓΗΤΙΚΑ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
ΓΙΑ ΟΛΟΥΣ ΤΟΥΣ ΤΥΠΟΥΣ ΑΔΕΙΩΝ ΑΞΙΟΠΟΙΗΣΗΣ ΥΔΑ¬ 
ΤΙΚΩΝ ΠΟΡΩΝ 

Γ ια την έκδοση αδειών απαιτείται η υποβολή αίτησης 
προς την Δ/νση Υδάτων της ΠΙΝ, συνοδευόμενη από 
φάκελο με τα δικαιολογητικά που αναφέρονται στην 
κοινή υπουργική απόφαση 43504/2005. 

8. ΚΥΡΩΣΕΙΣ 

8.1 Γ ια την παρακολούθηση εφαρμογής των παραπάνω 
απαγορευτικών και περιοριστικών μέτρων καθώς και τον 
έλεγχο της τήρησης των όρων της άδειας εκτέλεσης 
έργου και χρήσης νερού, υπεύθυνοι είναι οι φορείς και 
οι υπηρεσίες, που ορίζονται στην κείμενη νομοθεσία 
και τις ισχύουσες διατάξεις. 

8.2 Οι κάτοχοι των αδειών είναι υπεύθυνοι για την 
τήρηση των όρων χρήσης νερού. 

8.3 Σε περίπτωση ρύπανσης ή υποβάθμισης με άλλον 
τρόπο των υδάτων ή παράβασης των όρων και των 
περιορισμών των αδειών εκτέλεσης έργου και χρήσης 
νερού ή παράβασης της παρούσας κανονιστικής από¬ 
φασης ακολουθείται η διαδικασία και επιβάλλονται οι 
διοικητικές και ποινικές κυρώσεις, που αναφέρονται στα 
άρθρα 13 και 14 του ν. 3199/2003. 

9. ΥΠΟΧΡΕΩΣΕΙΣ ΕΡΓΟΛΑΒΟΥ 

Ο εργολάβος που αναλαμβάνει την εκτέλεση του 
έργου και για την εκτέλεση της γεώτρησης υποχρε- 
ούταί: 

- Πριν από την έναρξη των εργασιών ανόρυξης να ζη¬ 
τήσει από τον ενδιαφερόμενο την άδεια και την Α.Ε.Π.Ο. 
(Απόφαση Έγκρισης Περιβαλλοντικών Όρων) έτσι ώστε 
να λάβει γνώση του περιεχομένου τους και να συμμορ¬ 
φωθεί με τους όρους αυτών. 

- Κατά τη διάρκεια της ανόρυξης του έργου της γεώ¬ 
τρησης, η άδεια πρέπει να βρίσκεται στο γεωτρύπανο 
για να είναι στη διάθεση των αρμόδιων οργάνων για 
έλεγχο. 

10. ΕΡΕΥΝΗΤΙΚΕΣ ΓΕΩΤΡΗΣΕΙΣ 

Στην περίπτωση κατασκευής ερευνητικών γεωτρήσε¬ 
ων για τον προσδιορισμό υδατικών πόρων απαιτείται 
η έγγραφη «συναίνεση - μη αντίρρηση» από τη Δ/νση 
Υδάτων της Περιφέρειας, η οποία θα χορηγείται έπειτα 
από την υποβολή αίτησης προς την ανωτέρω Υπηρεσία 
συνοδευόμενη από τα παρακάτω δικαιολογητικά: 

- Θεωρημένο αντίγραφο νόμιμου τίτλου από τον οποίο 
να προκύπτει δικαίωμα αποκλειστικής χρήσης του χώ¬ 
ρου στον οποίο γίνεται η χρήση του νερού, δυνάμει 
εμπράγματης ή ενοχικής σχέσης όπως: 

ί) συμβολαιογραφικό έγγραφο από το οποίο να προ¬ 
κύπτει δικαίωμα κυριότητας ή επικαρπίας, 

ϋ) συμφωνητικό μίσθωσης, 

ϋί) απόφαση έγκρισης επέμβασης σε δασική έκταση, 
απόφαση των Υπουργών Ανάπτυξης και Τροφίμων για 
παραχώρηση δημόσιας έκτασης σε περίπτωση χαρα¬ 
κτηρισμού έκτασης ως πλέον άγονης. 

- Γεωλογική έκθεση υπογεγραμμένη από αρμόδιο με¬ 
λετητή, συνοδευόμενη από γεωλογικό χάρτη σε κατάλ¬ 
ληλη κλίμακα με σημειωμένη τη θέση του ερευνητικού 
έργου. 

- Νόμιμη εξουσιοδότηση εκπροσώπησης σε περίπτωση 
που ο αϊτών ενεργεί για λογαριασμό νομικού προσώπου. 
Στην περίπτωση αυτή συνυποβάλλεται και επικυρω¬ 
μένο αντίγραφο της νομικής συστατικής πράξης του 
νομικού προσώπου ιδιωτικού δικαίου ή του συλλογικού 
οργάνου. 

Όλα τα στοιχεία που θα αποκτηθούν από την διαδικα¬ 
σία εκτέλεσης του ερευνητικού έργου θα κοινοποιούνται 
στην Δ/νση Υδάτων. Σε καμία περίπτωση το παραπάνω 
έργο δε θα μπορεί να χρησιμοποιηθεί ως έργο αξιοποί¬ 
ησης υδατικών πόρων, χωρίς την έκδοση της σχετικής 
άδειας. Σε καμία περίπτωση η έγγραφη συναίνεση- μη 
αντίρρηση της Υπηρεσίας για την κατασκευή του έρ¬ 
γου δεν αποτελεί άδεια εκτέλεσης έργου αξιοποίησης 
ή / και χρήσης υδατικών πόρων. Για τη χορήγηση των 
σχετικών αδειών ακολουθείται η διαδικασία της κοινή 
υπουργική απόφαση υπ’ αριθμ. 43504/2005. 

11. ΔΙΑΡΚΕΙΑ ΙΣΧΥΟΣ ΤΩΝ ΜΕΤΡΩΝ 

Η ισχύς της παρούσας απόφασης αρχίζει από την 
ημερομηνία δημοσίευσή της στην Εφημερίδα της Κυ- 
βερνήσεως, λήγει σε δύο χρόνια από την έκδοσή της 
και μπορεί να ανακληθεί ή να καταργηθεί ή και να 
τροποποιηθεί με τη διαδικασία που εκδόθηκε. 

12. ΟΡΙΣΜΟΙ 

ΠΗΓΗ Είναι κάθε φυσική εκφόρτιση νερού στην οποία 
υπάρχει υδρομαστευτικό έργο. 

ΟΡΥΓΜΑ: Είναι κάθε εκσκαφή (γούρνα ή λάκκος), ανε¬ 
ξαρτήτου διαστάσεων και βάθους μέχρι έξι (6) μέτρων 
με σκοπό την αποταμίευση επιφανειακού νερού, χωρίς 
να γίνει άλλη βελτίωση, δηλαδή δε θα γίνει επένδυση 
αυτής με τσιμεντοσωλήνες, τσιμεντόπλινθους κλπ. 

ΕΡΕΥΝΗΤΙΚΗ ΓΕΩΤΡΗΣΗ: Είναι κάθε διάτρηση διαμέ¬ 
τρου μέχρι (6") ίντσες με σκοπό την έρευνα για εντο¬ 
πισμό υδροφορίας. Στη διάτρηση αυτή δε θα υπάρχει 
σε καμιά περίπτωση προσωρινή ή τελική σωλήνωση 
της γεώτρησης. 

ΓΕΩΤΡΗΣΗ: Είναι κάθε διάτρηση με σκοπό την άντλη¬ 
ση νερού από τον υδροφόρο ορίζοντα. Τα τεχνικά χαρα¬ 
κτηριστικά των υδρογεωτρήσεων καθορίζονται από : 


- Βάθος διάτρησης μέχρι 300 μέτρα από την επιφάνεια 
του φυσικού εδάφους. 

- Μέγιστη διάμετρος τελικής σωλήνωσης μέχρι 12" 
(ίντσες) 

ΤΕΛΙΚΗ ΣΩΛΗΝΩΣΗ ΓΕΩΤΡΗΣΗΣ: Είναι η σωλήνωση 
που τοποθετείται μόνιμα μέσα στο έδαφος μετά την 
διάτρηση της γεώτρησης και δεν πρέπει να συγχέεται 
με τα στελέχη της αντλίας που τοποθετούνται μέσα 
στην τελική σωλήνωση για άντληση του νερού. 

ΠΗΓΑΔΙ: Είναι κάθε εκσκαφή με σκοπό την άντληση 
νερού από τον φρεάτιο ορίζοντα. Τα τεχνικά χαρακτη¬ 
ριστικά των πηγαδιών καθορίζονται από: 

Βάθος εκσκαφής μέχρι οκτώ (8) μέτρα από την επι¬ 
φάνεια του φυσικού εδάφους. 

Ελάχιστη διάμετρο εκσκαφής το (1) μέτρο και μέχρι 
(3) μέτρα (εκτός ειδικών περιπτώσεων). 

ΝΟΜΙΜΑ ΕΡΓΑ ΥΔΡΟΛΗΨΙΑΣ: Είναι τα έργα των εξής 
περιπτώσεων: 

ί. Τα έργα υδροληψίας για τα οποία εκδόθηκε η ενιαία 
άδεια χρήσης νερού - εκτέλεσης έργου αξιοποίησης 
υδατικών πόρων από 1.6.1989 μέχρι σήμερα και η ανό¬ 
ρυξή τους καθώς και οι προδιαγραφές τους συμφωνούν 
με την άδεια. 

ϋ. Τα έργα υδροληψίας τα οποία κατασκευάστηκαν 
μέχρι 30.5.1989 χωρίς άδεια σε περιοχές που δεν υπήρ¬ 
χαν περιοριστικά μέτρα. Η νομιμότητα των έργων αυτών 
θα αποδεικνύεται με οποιοδήποτε νόμιμο αποδεικτικό 
στοιχείο (όπως τιμολόγιο του κατασκευαστή, απόδειξη 
ηλεκτροδότησης από τη ΔΕΗ κ.α.). 

13. ΕΞΑΙΡΕΣΕΙΣ 

Δεν ισχύουν τα απαγορευτικά και περιοριστικά μέτρα 
που περιλαμβάνονται στα παραπάνω άρθρα στις ακό¬ 
λουθες περιπτώσεις: 

Γ ια κατασκευή νέων υδρογεωτρήσεων ή την αλλαγή 
της χρήσης νερού σε υφιστάμενες γεωτρήσεις στους 
ΟΤΑ, για την κάλυψη αποκλειστικά και μόνο πραγμα¬ 
τικών υδρευτικών αναγκών των οικισμών και εφόσον 
πληρούνται τα παρακάτω: 

ί. Δεν υπάρχει η δυνατότητα κάλυψης των υδρευτικών 
αναγκών από υφιστάμενο έργο. 

ϋ. Η θέση που προτείνεται, μετά από την εκπόνηση 
υδρογεωλογικής μελέτης, να είναι τέτοια ώστε να επι¬ 
φέρει τις κατά το δυνατό μικρότερες επιπτώσεις στα 
άλλα υφιστάμενα έργα. 

ίϋ. Ειδικά σε περίπτωση που το έργο οριοθετείται σε 
προστατευόμενη περιοχή απαιτείται η σύμφωνη γνώ¬ 
μη του φορέα διαχείρισής της, εφόσον έχει συσταθεί 
(άρθρο 15, παρ. 1 του ν. 2742/1999). 

ίν. Ειδικά για τις περιοχές δικαιοδοσίας των ΤΟΕΒ 
η σύμφωνη γνώμη του Δ.Σ. του ΤΟΕΒ, σύμφωνα με το 
ν.δ. 3881/1958. 

14. ΕΦΑΡΜΟΓΗ 

Με φροντίδα των Δημάρχων και Κοινοταρχών στους 
οποίους κοινοποιείται η παρούσα, να γίνει ανάρτησή της 
στο χώρο ανακοινώσεων του Ο.Τ.Α. για να ενημερωθούν 
οι ενδιαφερόμενοι. 

Είναι δυνατή η άσκηση προσφυγής κατά της απόφα¬ 
σης αυτής από κάθε ενδιαφερόμενο, σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως και δεν προκαλεί επιβάρυνση στον κρα¬ 
τικό προϋπολογισμό. 

Κέρκυρα, 2 Οκτωβρίου 2007 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 13978 (7) 

Υπερωρίες Β εξάμηνου για τους υπαλλήλους της Νο¬ 
μαρχιακής Αυτ/σης Αιτ/νίας που απασχολούνται με 
ελέγχους που δεν εμπίπτουν στις διατάξεις του άρ¬ 
θρου 14 του ν. 3460/2006. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη 

1) Τις διατάξεις του άρθρου 15 του ν. 2592/1998 το 
οποίο αντικαθιστά τιςδιατάξεις του άρθρου 18 του 
ν. 2470/1997 (ΦΕΚ 40/Τ.Α./21.3.1997 “Με θέμα αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις”. 

2) Τις διατάξεις του άρθρου 35 του ν. 2738/1999 (ΦΕΚ 
180/Τ.Α/9.9.1999) παράγραφος 7, διαπίστωσης της ανά¬ 
γκης για υπερωριακή απασχόληση και καθιέρωση, ερ¬ 
γασίας με αμοιβή, για το προσωπικό που υπηρετεί στις 
Νομαρχιακές Αυτ/σεις. 

3) Την υπ’ αριθμ. 314122/23.8.2007 απόφαση του Γενικού 
Γραμματέα του Υπουργείου Αγροτικής Α.νάπτυξης και 
Τροφίμων με θέμα Υπερωρίες και οδοιπορικά Β' εξαμή¬ 
νου 2007 για τους υπαλλήλους των Νομαρχιακών Αυτ/ 
σεων, που απασχολούνται με ελέγχους που δεν εμπί¬ 
πτουν στις διατάξεις του άρθρου 14 του ν. 3460/2006. 

4) Τις ανάγκες της Υπηρεσίας της Αγροτικής Ανάπτυ¬ 
ξης Ν. Αιτ/νίας που πρέπει να αντιμετωπισθούν με την 
καθιέρωση υπερωριακής εργασίας 1.7.2007-31.12.2007, 
αποφασίζουμε: 

Α) Εγκρίνουμε την καθιέρωση υπερωριακής απογευμα¬ 
τινής εργασίας πέραν του κανονικού ωραρίου εργασίας 
ως κατωτέρω: 


ΥΠΗΡΕΣΙΑ 

ΑΡΙΘΜΟΣ 

ΩΡΕΣ ΑΠΟΓΕΥΜΑΤΙΝΗΣ 


ΠΡΟΤΕΙΝΟΜΕΝΩΝ 

ΑΠΑΣΧΟΛΗΣΗΣ 


ΥΠΑΛΛΗΛΩΝ 


Δ/ΝΣΗ ΑΓΡΟΤΙΚΗΣ ΑΝΑΠΤΥ¬ 

4 

432 

ΞΗΣ ΑΙΤ/ΝΙΑΣ 




Β) Η οριστική συγκρότηση των συνεργείων θα γίνει 
με απόφαση του προϊσταμένου της Δ/νσης. 

Γ) Η δαπάνη που θα προκληθεί ανέρχεται στο ποσό 
των 2699,23 ευρώ θα καλυφθεί από τις εγγεγραμμένες 
πιστώσεις του Υπουργείου Αγροτικής Ανάπτυξης που 
έχουν μεταφερθεί για το συγκεκριμένο σκοπό στο ΚΑΕ 
0511 του φορέα 291. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 28 Σεπτεμβρίου 2007 
Με εντολή Νομάρχη 
Ο Αντινομάρχης 
ΙΩΑΝΝΗΣ ΦΟΥΡΡΑΚΗΣ 

-*- 

Αριθμ. 4137 (8) 

Ανάκληση απόφασης που αφορά το αγρ/μα 
Ν. Μαδύτου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του υπ’ αριθμ. π.δ. 30/1996 (ΦΕΚ 21Α) 
όπως τροποποιήθηκε και ισχύει σήμερα. 


2) Τον Οργανισμό της Νομαρχιακής Αυτοδιοίκησης 
Θεσσαλονίκης, όπως ισχύει σήμερα. 

3) Τις διατάξεις του άρθρου 10 παρ. 8 του ν. 2503/1997 
(ΦΕΚ 107 τ.Α') που αφορούν αρμοδιότητες Νομαρχών 
και Γ εν. Γ ραμ. Περιφέρειας. 

4) Τις Γενικές αρχές του Δ/κου Δικαίου περί «ανα- 
κλήσεως, διορθώσεως, συμπληρώσεως Δ/κων εν γένει 
πράξεων». 

5) Την υπ’ αριθμ. 33799/3799/24.5.1982 απόφασή μας, 
με την οποία μεταβιβάστηκαν στο Νομικό Πρόσωπο 
της Κοινότητας Ν. Μαδύτου, τα υπ’ αριθμ. 39 και 40 
διαθέσιμα οικόπεδα για την δημιουργία παιδικής χα¬ 
ράς. 

6) Την υπ’ αριθμ. 35767/13.2.1987 όμοια, με την οποία 
ανακλήθηκε μερικώς η υπ’ αριθμ. ΓΓ 33899/3799/24.5.1982 
απόφασή μας ως προς το υπ’ αριθμ. 40 οικόπεδο και 
κατ’ επέκταση την υπ’ αριθμ. 38464/1982 με την οποία 
τροποποιήθηκε η υπ’ αριθμ. 33799/3799/24.5.1982 ως 
προς τον σκοπό της παραχώρησης. 

7) Την υπ’ αριθμ. 441/2006 απόφαση της Β' Επιτρο¬ 
πής Απαλ/σεων Θεσσαλονίκης, με την οποία απορ- 
ρίφθηκε αίτηση του Σαλέπη Πέτρου του Παύλου για 
παραχώρηση του αριθμ. 341 οικοπέδου έκτασης 400 
τ.μ. το οποίο κατέχει από 40ετίας με σπίτι στο οποίο 
και διαμένει, σύμφωνα με τις διατάξεις του άρθρου 5 
ν. 3147/2003. Επειδή το εν λόγω οικόπεδο σύμφωνα 
με την υπ’ αριθμ. ΔΠ/ΠΜ/οικ. 14788/513/21.3.1990 από¬ 
φαση του Ν. Θεσσαλονίκης χαρακτηρίστηκε κατά την 
επέκταση του ρυμοτομικού σχεδίου του οικισμού ως 
χώρος παιδικού σταθμού και ως εκ τούτου η Επιτρο¬ 
πή δύναται να παραχωρήσει άλλο οικόπεδο επειδή η 
κατεχόμενη θα χρησιμοποιηθεί για λόγους δημοσίου 
συμφέροντος, σύμφωνα με τις παραπάνω διατάξεις 
του άρθρου 5 ν. 3147/2003. 

8) Την έρευνα της Επιτροπής Απαλ/σεων και το 
υπ’αριθμ. 3944/19.7.2007 έγγραφο του Δήμου Μα¬ 
δύτου σύμφωνα με το οποίο εκφράζεται η σύμφω¬ 
νη γνώμη του να παραχωρηθεί από την Επιτροπή 
Απαλλοτριώσεων στον Σαλέπη Πέτρο του Παύλου 
το υπ’αριθμ. 39 οικόπεδο, μετά την ανάκληση της υπ’ 
αριθμ. 33799/3799/24.5.1982 απόφασης Ν. Θεσσαλονί¬ 
κης καθώς ο σκοπός για τον οποίο παραχωρήθηκε 
το εν λόγω οικόπεδο δεν πραγματοποιήθηκε μέχρι 
σήμερα και δεν υπάρχει πρόθεση να χρησιμοποιηθεί 
για κοινωφελή χρήση, αποφασίζουμε: 

Ανακαλούμε την υπ’ αριθμ. 33799/3799/24.5.1982, 
απόφασή μας με την οποία μεταβιβάστηκε κατά κυ¬ 
ριότητα στην τότε Κοινότητα Ν. Μαδύτου το αριθμ. 
39 οικόπεδο έκτασης 389 τ.μ. για τον λόγο ότι εξέλει- 
πε ο σκοπός μεταβίβασης και χαρακτηρίζουμε αυτό 
διαθέσιμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Οκτωβρίου 2007 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 

